Ағымдағы 2018 йылдың 13-15 октябрендә Украинаның Львов ҡалаһында Үҙәк һәм Көнсығыш Европа илдәрене викимедиасыларының йыл һайын үткәрелеп килгән VII Wikimedia CEE Meeting 2018 конференцияһы үтте. Сараның төп өлөшө Украин католик университетының митрополит Андрея Шептицкий исемендәге үҙәктә уҙғарылды. Конференция программаһында һәр төрлө докладтар, тематик түңәрәк өҫтәлдәр, сығыштар, семинар-практикумдар, формаль булмаған осрашыуҙар, асыу һәм ябыу тантаналары, шулай уҡ ҡала буйлап экскурсиялар ҡаралған ине. Конференцияла 30-ҙан ашыу илдән килгән 127 делегат ҡатнашты.